 
***JUDEŢUL ALBA***

***COMUNA OCOLIȘ***

***CONSILIUL LOCAL***

**HOTĂRÂREA Nr. 7/31.01.2025**

*pentru* *aprobarea* *organigramei şi a statului de funcții pentru aparatul de specialitate al primarului Comunei Ocoliș , jud. Alba*

 Consiliul local al comunei Ocoliș , judeţul Alba, întrunit în şedinţă publică ordinară în data de 31 ianuarie 2025;

 Având în vedere:

 - referatul de aprobare nr. 147/ 23.01.2025, întocmit de către primarul Comunei Ocoliș în calitate de iniţiator, privind necesitatea şi oportunitatea dezbaterii şi aprobării proiectului de hotărâre pentru aprobarea modificării organigramei şi a statului de funcții pentru aparatul de specialitate al primarului comunei Ocoliș, jud. Alba și referatul compartimentului de specialitate nr. 148/ 23.01.2025;

- Hotărârea Consiliului local al Comunei Ocoliș nr. 45/2024 privind aprobarea modificării organigramei şi a statului de funcții pentru aparatul de specialitate al primarului comunei Ocoliș, jud. Alba;

* Ordinul nr. 316/28.08.2024 emis de Prefectul judeţului Alba privind actualizarea numărului maxim de posturi pentru anul 2024, la nivelul unităţilor administrativ-teritoriale din judeţul Alba;

 În conformitate cu prevederile:

 - art. 26 alin. 4 din Legea nr. 273/2006 privind finanțele publice locale, cu modificările și completările ulterioare;

 - art. 129 alin. (2) lit. a) şi alin. (3) lit. c), art. 554 alin. (3) din OUG nr. 57/2019 privind Codul administrativ, cu modificările și completările ulterioare;

- art. 7 lit. a), art. 68 alin. (1) și art. 70 din HG nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;

 Luând act de avizul comisiilor de specialitate ale Consiliului local Ocoliș;

 În temeiul prevederilor art. 139 alin. (1) și ale art. 196 alin. (1) lit. a) din Ordonanța de urgență nr. 57/2019 privind Codul Administrativ, cu modificările și completările ulterioare,

**HOTĂRĂŞTE :**

**Art. 1.** Se aprobă Organigrama aparatului de specialitate al primarului comunei Ocoliș, conform anexei nr. 1 - parte integrantă a prezentei hotărâri.

 **Art. 2.** Se aprobă Statul de funcţii al aparatului de specialitate al primarului comunei Ocoliș, conform anexei nr. 2 - parte integrantă a prezentei hotărâri.

 **Art. 3.** Începând cu data intrării în vigoare a prezentei hotărâri orice altă prevedere având același obiect de reglementare își încetează aplicabilitatea.

 **Art. 4.** Cu ducerea la îndeplinire a prezentei hotărâri se încredinţează primarul comunei Ocoliș, prin compartimentul contabilitate şi responsabil resurse umane.

 **Art. 6.** Prezenta hotărâre poate fi contestată în conformitate cu prevederile Legii nr. 554/2004 a contenciosului administrativ, cu modificările și completările ulterioare.

 **Art. 7.** Prin intermediul secretarului comunei prezenta hotărâre se comunică şi înaintează Instituţiei Prefectului judeţului Alba, Agenţiei Naţionale a Funcţionarilor Publici, primarului Comunei Ocoliș, compartimentului contabilitate, dosar funcţii publice şi se afişează.

Prezenta hotărâre a fost adoptată cu un număr de 9 voturi valabil exprimate, care reprezintă 100 % din numărul consilierilor locali în funcţie.

 **Presedinte de sedinta, Contrasemneaza,**

 **Consilier: Victor GIURGESCU Secretarul general al comunei ,**

 **Paraschiva CHIRICA**

|  |
| --- |
| PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL **NR. 7/ 31.01.2025** |
| Operațiuni efectuate | Data ZZ/LL/AN | Semnătura persoanei responsabile să efectueze procedura |
| 1 | 2 | 3 |
| Adoptarea hotărârii1) s-a făcut cu majoritate □ simplă X absolută □ calificată2 | 31.01.2025 |  |
| Comunicarea către primar2) | 31.01.2025 |  |
| Comunicarea către prefectul județului3) | 03.02.2025 |  |
| Aducerea la cunoștința publică4)+5) | 03.02.2025 |  |
| Comunicarea, numai în cazul celei cu caracter individual4)+5) | Nu este cazul  | Nu este cazul  |
| Hotărârea devine obligatorie6) sau produce efecte juridice7), după caz |  03.02.2025 |  |
| Extrase din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:1) Art. 139 alin. (1): "În exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz. (2) Prin excepție de la prevederile alin. (1), hotărârile privind dobândirea sau înstrăinarea dreptului de proprietate în cazul bunurilor imobile se adoptă de consiliul local cu majoritatea calificată definită la art. 5 lit. dd), de două treimi din numărul consilierilor locali în funcție."2) Art. 197 alin. (2): "Hotărârile consiliului local se comunică primarului."3) Art. 197 alin. (1), adaptat: Secretarul general al comunei comunică hotărârile consiliului local al comunei prefectului în cel mult 10 zile lucrătoare de la data adoptării . . .4) Art. 197 alin. (4): "Hotărârile . . . se aduc la cunoștința publică și se comunică, în condițiile legii, prin grija secretarului general al comunei."5) Art. 199 alin. (1): "Comunicarea hotărârilor - cu caracter individual către persoanele cărora li se adresează se face în cel mult 5 zile de la data comunicării oficiale către prefect."6) Art. 198 alin. (1): "Hotărârile . . . cu caracter normativ devin obligatorii de la data aducerii lor la cunoștință publică."7) Art. 199 alin. (2): "Hotărârile . . . cu caracter individual produc efecte juridice de la data comunicării către persoanele cărora li se adresează." |